b'\n_START_ARTICLE_\nJuros periodo parkas III\n_START_SECTION_\nSiu\xc5\xbeetas\n_START_PARAGRAPH_\nFilmas pradedamas epizodu, kaip vaikas ir suaug\xc4\x99s \xc5\xbemogus skraido skraidykle, priri\xc5\xa1ta prie jachtos. Ta\xc4\x8diau jachtos \xc4\xafgula netik\xc4\x97tai dingsta praplaukusi pro r\xc5\xabko debes\xc4\xaf, o skrendantieji nublo\xc5\xa1kiami gilyn \xc4\xaf Sornos sal\xc4\x85, kurioje gyvena dinozaurai (apie \xc5\xa1i\xc4\x85 sal\xc4\x85 buvo filmas Ding\xc4\x99s pasaulis). Toliau veiksmas perkeliamas \xc4\xaf JAV ir rodomi profesoriai Alan Grant ir Ellie Sattler (\xc5\xbeinomi i\xc5\xa1 pirmo filmo). Jie toliau t\xc4\x99sia paleontolog\xc5\xb3 karjer\xc4\x85. Alan dirba su entuziastingu studentu Billy. \xc4\xae juos netik\xc4\x97tai kreipiasi Paul ir Amanda Kirby, prisistatantys turtingais verslininkais ir si\xc5\xablantys didelius pinigus u\xc5\xbe kelion\xc4\x99 \xc4\xaf Sornos sal\xc4\x85, kurioje Grantas b\xc5\xabt\xc5\xb3 gidu._NEWLINE_Grantas su Biliu, Kirbiai ir dar keli asmenys skrenda \xc4\xaf Sorn\xc4\x85. Nepaisant paleontologo grasinim\xc5\xb3 jie nusileid\xc5\xbeia saloje, kur netrukus u\xc5\xbepuolami mil\xc5\xbeini\xc5\xa1ko spinozauro. Nors \xc5\xbemon\xc4\x97s sp\xc4\x97ja gr\xc4\xaf\xc5\xbeti \xc4\xaf l\xc4\x97ktuv\xc4\x85 ir pakilti, ta\xc4\x8diau netrukus trenkiasi \xc4\xaf \xc5\xbeem\xc4\x99. Tuomet spinozauras pribaigia lak\xc5\xabnus. \xc5\xbdmon\xc4\x97s pasprunka nuo \xc5\xa1io dinozauro ir v\xc4\x97liau pasirod\xc5\xbeiusio tiranozauro. Tik tuomet Grantas su\xc5\xbeino, kad Kirbiai sureng\xc4\x97 kelion\xc4\x99 ne pramogai, o rasti dingusiam s\xc5\xabnui Erikui, ir kad j\xc5\xb3 pri\xc5\xbead\xc4\x97ti pinigai buvo melas. Paleontologai nusprend\xc5\xbeia gr\xc4\xaf\xc5\xbeti prie kranto, o t\xc4\x97vai tikisi surasti s\xc5\xabn\xc5\xb3. Pasiklyd\xc4\x97liai bando prisikviesti pagalb\xc4\x85 apleistame InGen centre (kaip ir ankstesniame filme), ta\xc4\x8diau u\xc5\xbepuolami veloceraptori\xc5\xb3 ir gr\xc4\xaf\xc5\xbeta atgal \xc4\xaf d\xc5\xbeiungles. Ten u\xc5\xbepult\xc4\x85 Grant\xc4\x85 netik\xc4\x97tai i\xc5\xa1vaduoja Kirbi\xc5\xb3 s\xc5\xabnus Erikas, kuris i\xc5\xa1gyveno \xc4\x8dia kelias savaites, sl\xc4\x97pdamasis apleistame sunkve\xc5\xbeimyje. \xc5\xbdmon\xc4\x97s randa vienas kit\xc4\x85 ta\xc4\x8diau juos v\xc4\x97l u\xc5\xbepuola spinozauras. Toliau apleistais \xc4\xafrengimais jie keliauja sta\xc4\x8diu skard\xc5\xbeiu kranto link, ta\xc4\x8diau patenka \xc4\xaf skraidan\xc4\x8di\xc5\xb3 drie\xc5\xbe\xc5\xb3\xc2\xa0\xe2\x80\x93 pteranodon\xc5\xb3 lizd\xc4\x85. Po kovos su jais dingsta Bilis, lik\xc4\x99 gyvi apleistu laivu bando pasiekti j\xc5\xabr\xc4\x85. Pakeliui spinozauro m\xc4\x97\xc5\xa1le atranda Polo telefon\xc4\x85, kuriuo paskambina Ellie ir pra\xc5\xa1o pagalbos. Galiausiai netoli kranto \xc5\xbemones v\xc4\x97l u\xc5\xbepuola veloceraptoriai, ta\xc4\x8diau Grantas j\xc5\xb3 atsikrato atiduodamas Bilio seniau pavogtus j\xc5\xb3 kiau\xc5\xa1inius. Pasiek\xc4\x99 krant\xc4\x85, jie randa gausias paj\xc4\x97gas, atvykusias j\xc5\xb3 gelb\xc4\x97ti. Gelb\xc4\x97tojai, taip pat rado ir su\xc5\xbealot\xc4\x85 Bil\xc4\xaf.\n_START_SECTION_\nKritika\n_START_PARAGRAPH_\nJuros periodo parkas III nesulauk\xc4\x97 tokio pasisekimo, kaip pirmi du filmai. Filmas sulauk\xc4\x97 nema\xc5\xbeai kritikos u\xc5\xbe primityv\xc5\xb3 scenarij\xc5\xb3, necharaktering\xc4\x85 veik\xc4\x97j\xc5\xb3 elges\xc4\xaf bei u\xc5\xbe tiranozauro i\xc5\xa1st\xc5\xabmim\xc4\x85 i\xc5\xa1 pagrindinio antagonisto rol\xc4\x97s.'